b'\n_START_ARTICLE_\nHumidoras\n_START_PARAGRAPH_\nHumidoras \xe2\x80\x93 bet kokia d\xc4\x97\xc5\xbe\xc4\x97 ar patalpa, kurioje i\xc5\xa1laikomas pastovus dr\xc4\x97gnumas (da\xc5\xbeniausiai ir temperat\xc5\xabra), naudojamas cigarams ir pypki\xc5\xb3 tabakui laikyti. Asmeniniam vartojimui gaminami ma\xc5\xbei mediniai ar akrilo stiklo humidorai, kuriuose galima talpinti kelet\xc4\x85 tuzin\xc5\xb3 cigar\xc5\xb3. Cigar\xc5\xb3 parduotuv\xc4\x97s gali tur\xc4\x97ti didelius \xc4\xafeinamus humidorus, kurie kartais u\xc5\xbeima visas grindis. Vis\xc5\xb3 dyd\xc5\xbei\xc5\xb3 humidorauose dr\xc4\x97gm\xc4\x97s lygio sekimui naudojamas dr\xc4\x97gm\xc4\x97matis.\n_START_SECTION_\nHumidor\xc5\xb3 klasifikacija\n_START_PARAGRAPH_\nStalas-humidoras_NEWLINE_Toks humidoras da\xc5\xbeniausiai b\xc5\xabna gan sunkus, teori\xc5\xa1kai kilnojamas, bet \xc4\xafprastai jis laikomas vienoje vietoje. \xc5\xa0iame humidore galima talpinti nuo 300 iki keli\xc5\xb3 t\xc5\xabkstan\xc4\x8di\xc5\xb3 cigar\xc5\xb3. Stalai - humidorai da\xc5\xbenai turi poliruoto med\xc5\xbeio i\xc5\xa1or\xc4\x99. Kartais i\xc5\xa1or\xc4\x97s apdailai naudojamas marmuras, oda ar egzoti\xc5\xa1k\xc5\xb3 detali\xc5\xb3 kombinacijos._NEWLINE_Patalpa-humidoras_NEWLINE_Toks humidoras \xc4\xafprastas cigar\xc5\xb3 baruose ar parduotuv\xc4\x97se. Visa patalpa yra paver\xc4\x8diama humidoru, kur laikomi cigarai._NEWLINE_Kelioninis humidoras_NEWLINE_Da\xc5\xbeniausiai ne\xc5\xa1iojamas, puikiai tinkanti i\xc5\xa1vykoms, renginiams ar susitikimams. Tokiuose humidoruose telpa nuo 10 iki 40 cigar\xc5\xb3._NEWLINE_Asmeninis humidoras_NEWLINE_Pastov\xc5\xabs cigar\xc5\xb3 r\xc5\xabkytojai kartais namuose laiko specialius asmeninius humidorus ypatingoms progoms arba tiesiog d\xc4\x97l \xc4\xafvaizd\xc5\xbeio. Jie pana\xc5\xa1\xc5\xabs \xc4\xaf kelioninius humidorus, bet juose galima laikyti iki 75 cigar\xc5\xb3, ar net daugiau. Da\xc5\xbeniausiai cigar\xc5\xb3 r\xc5\xabkytojai turi humidorus, kuriuose telpa 30 cigar\xc5\xb3.'